ट्रेन के आगे आकर मरने वाले लोगों की दूसरी श्रेणी उन लोगों की होती है, जो लापरवाह और बातूनी होते हैं. ड्राइवरों को ऐसे लोग रोज दिख जाते हैं, कान में मोबाइल फोन लाए हुए, बगैर यह परवाह किए हुए कि पीछे से जानलेवा स्पीड से कोई ट्रेन आ रही है. अक्सर वो मोबाइल पर कोई वीडियो या संगीत सुनने में इतने मशगूल हो जाते हैं, कि उन्हें होश ही नहीं रहता कि सामने से या पीछे से दनदनाती ट्रेन आ रही है. संजय कुमार बताते हैं, ट्रेन आने से पहले रेलवे की पटरियां बहुत सुनसान और भयंकर सन्नाटे में डूबी हुई रहती हैं. तो ऐसी जगह आप जो कहते हैं, सुनते हैं. कोई और सुन नहीं सकता. इसलिए अक्सर रेलवे लाइन पर बॉयफ्रेंड-गर्लफ्रेंड और पति-पत्नी की बातचीत फोन पर होती रहती है. वो यह भूल जाते हैं कि वो कहां हैं और किन खतरों से खेल रहे हैं.